da da da da da en id da da da da en en da da da nl da da da da da da en en da da da da nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
Red Barnet, Børns Vilkår og Børnerådet om "Alle For en"-kampagnen
Fælles statement fra Red Barnet, Børns Vilkår og Børnerådet:
I den seneste debat om mobning i kølvandet på Jeanette Ottesens bog, er det flere gange blevet nævnt, at Jeanette Ottesen er ambassadør for Red Barnet, Børns Vilkår og Børnerådet.
Jeanette Ottesen var i 2016 såkaldt ’Alle For en’- ambassadør i forbindelse med en kampagne, som Undervisningsministeriet stod bag. Kampagnen blev udarbejdet som led i ministeriets nationale aktionsplan mod mobning, som skulle samle den nyeste viden, erfaringer og anbefalinger til at forebygge og bekæmpe mobning.
Red Barnet, Børns Vilkår, Børnerådet mfl. var inviteret med i samarbejdet som faglige eksperter i udarbejdelsen af selve aktionsplanen. Aktionsplanen indeholder anbefalinger til både forældre, fagfolk, børn og unge om, hvordan der skabes god trivsel uden mobning.
Jeanette Ottesen er således ikke ambassadør for hverken Red Barnet, Børns Vilkår eller Børnerådet. Undervisningsministeriet oplyser, at kampagnen er afsluttet.
Red Barnet om at undskylde for mobning:
I Red Barnet mener vi helt generelt, at det er godt at sige undskyld, hvis man har udsat andre for mobning. Undskyldningen bør altid gives ansigt til ansigt. Det er på ingen måde hensigtsmæssigt, at man i en undskyldning gentager de forklaringer, man selv kan have haft, for at man mobbede. For det rammer den, man siger undskyld til igen. Og det kan ramme rigtig hårdt.
Der findes ikke belæg for at sige, at nogen er ’et klassisk mobbeoffer’. Mobning er aldrig ens egen skyld! Mobning sker, når et fællesskab er utrygt, eller hvis børnene mangler noget positivt at være sammen om. Det kan f.eks. gøre et fællesskab utrygt, hvis der er nogle uskrevne regler om, hvordan man skal være og se ud, som ikke alle kan leve op til.
Læs mere om hvad Red Barnet mener om mobning og hvordan vi bekæmper det her:
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!